|  |  |
| --- | --- |
| **Kápolnásnyék Község Polgármestere****2475. Kápolnásnyék, Fő utca 28.****Tel.: 22/574-100, Fax: 22/368-018****e-mail: polgarmester@kapolnasnyek.hu** |  |

**Ügyiratszám: K/4562-2/2020**

**DÖNTÉSELŐKÉSZÍTŐ**

**IRAT**

**Kápolnásnyék Község Önkormányzat Képviselő-testületének**

**hatáskörében eljáró**

**Kápolnásnyék Község Polgármestere**

**részére**

Tárgy:  Döntés ahelyi adókról szóló 15/2017. (XI.24.) önkormányzati rendelet módosításáról

Készítette: Szabóné Ánosi Ildikó jegyző

Az előterjesztéssel kapcsolatos törvényességi észrevétel:

**Rendelet x**

Határozatnormatív

 egyéb

Az előterjesztés a kifüggesztési helyszínen közzétehető:

 igen x

 nem

A Képviselő-testület 2020. november 2-ai ülésén 17/2020. (IX.3.) önkormányzati rendeletévelmódosította Kápolnásnyék Község Önkormányzat Képviselő-testületének a helyi adókról szóló 15/2017. (XI.24.) önkormányzati rendeletét, melyben az idegenforgalmi adó bevezetéséről is döntött. A rendelet 2020. november 3-án kihirdetésre került, az idegenforgalmi adó bevezetésével kapcsolatos rendelkezések 2021. január 1-jén léptek volna hatályba.

A Kormány 2020. december 1. napján kihirdette a koronavírus-világjárvány nemzetgazdaságot érintő hatásának enyhítése érdekében szükséges helyi adó intézkedésről szóló 535/2020. (XII. 1.) Korm. rendeletet, amely 2020. december 2-án hatályba is lépett.

**„**1. § (1) A 2021. évben végződő adóévben a helyi adó és a települési adó mértéke nem lehet magasabb, mint az ugyanazon helyi adónak, települési adónak az e rendelet hatálybalépése napján hatályos és alkalmazandó önkormányzati adórendeletben megállapított adómértéke.

(2) Az önkormányzatnak az e rendelet hatálybalépése napján hatályos adórendelete szerinti adómentességet, adókedvezményt a 2021-ben végződő adóévben is biztosítania kell.

(3) A települési önkormányzat a 2021. évre új helyi adót, új települési adót nem jogosult bevezetni.”

A jogalkotásról szóló 2010. évi CXXX. törvény (a továbbiakban: Jat.) **9. §** (1) bekezdése alapján „Nem hatályos jogszabály vagy jogszabályi rendelkezés nem módosítható vagy helyezhető hatályon kívül.” A Jat. 9.§ (2)bekezdése szerint „Ha a szabályozás célja másként nem érhető el, a jogalkotói hatáskörrel rendelkező szerv vagy személy jogszabályban rendelkezhet úgy, hogy a kihirdetett, de még hatályba nem lépett jogszabályi rendelkezés a kihirdetett szövegtől eltérő szöveggel lép hatályba, vagy a kihirdetett, de még hatályba nem lépett jogszabály vagy jogszabályi rendelkezés nem lép hatályba.” A Jat. 9.§ (3) bekezdése értelmében „A kihirdetett, de még hatályba nem lépett jogszabály vagy jogszabályi rendelkezés tartalmának a (2) bekezdés szerinti megváltoztatását vagy hatályba nem lépését kimondó jogszabályi rendelkezés hatálybalépésének időpontját úgy kell meghatározni, hogy az megegyezzen azzal az időponttal, amikor a kihirdetett, de még hatályba nem lépett jogszabály vagy jogszabályi rendelkezés hatályba lépett volna.”

Az 535/2020. (XII. 1.) Korm. rendeletet és a Jat. rendelkezéseire tekintettel a polgármesternek rendeletet kell alkotnia arról, hogy a kihirdetett, de még hatályba nem lépett helyi adó tárgyú önkormányzati rendelet nem lép hatályba.

Fentiekre tekintettel a 17/2020. (IX.3.) önkormányzati rendelet 1.§-a és 4.§-a, amely az idegenforgalmi adó bevezetéséről szól, nem léphet hatályba 2021. január 1-jén.

A Magyar Közlöny 261. számában került kihirdetésre az egyes adótörvények módosításáról szóló 2020. évi CXVIII. törvény (a továbbiakban: Mód. törvény).

A Mód. törvény 99..§-a és 100.§-a módosítja a helyi adókról szóló 1990. évi C. törvény (a továbbiakban: Htv.) helyi iparűzési adóra vonatkozó rendelkezéseit. A módosítás következtében 2021. január 1-jétől megszűnik az ideiglenes jelleggel végzett iparűzési tevékenység adóztatása**.**

Mivel a helyi adókról szóló 15/2017. (XI.24.) önkormányzati rendelet tartalmaz rendelkezéseket az ideiglenes jelleggel végzett iparűzési adóra vonatkozóan, ezeket 2021. január 1. napjától hatályon kívül kell helyezni.

Kápolnásnyék, 2020. december 7.

 Podhorszki István

 polgármester

**Rendelettervezet**

**Kápolnásnyék Község Önkormányzat Képviselő-testületének hatáskörében eljáró**

**Kápolnásnyék Község Polgármesterének /2020.(XII. .) önkormányzati rendelete**

**a helyi adókról szóló 15/2017. (XI.24.) önkormányzati rendelet módosításáról**

Kápolnásnyék Község Önkormányzat Képviselő-testületének hatáskörében eljáró Kápolnásnyék Község Polgármestere a veszélyhelyzet kihirdetéséről szóló 478/2020.(XI.03.) Kormányrendeletre figyelemmel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében, valamint a helyi adókról szóló 1990. évi C. törvény 1 § (1) bekezdésében kapott felhatalmazás alapján, az Alaptörvény 32. cikk (1) bekezdés h) pontjában meghatározott feladatkörben eljárva a következőket rendeli el.

1. § Nem lép hatályba Kápolnásnyék Község Önkormányzat Képviselő-testületének a helyi adókról szóló 15/2017. (XI.24.) önkormányzati rendelet módosításáról szóló 17/2020. (IX.3.) önkormányzati rendeletének 1.§-a, 3.§-a és 4.§-a.

2. §. (1) Kápolnásnyék Község Önkormányzat Képviselő-testületének a helyi adókról szóló 15/2017. (XI.24.) önkormányzati rendeletének (a továbbiakban: Rendelet) 9.§-a helyébe a következő rendelkezés lép:

„9.§ Adóköteles az önkormányzat illetékességi területén végzett vállalkozási tevékenység (a továbbiakban: iparűzési tevékenység).”

(2) A Rendelet 10.§-a helyébe a következő rendelkezés lép:

„10.§ Iparűzési tevékenység esetén az adó évi mértéke az adóalap 2%-a.”

3. §Ez a rendelet 2021. január 1. napján lép hatályba és 2021. január 2-án hatályát veszti.

Podhorszki István Szabóné Ánosi Ildikó

 polgármester jegyző

A rendelet a mai napon kihirdetésre került:

Kápolnásnyék, 2020. december .

 Szabóné Ánosi Ildikó

 jegyző

**Előzetes hatásvizsgálat**

**Kápolnásnyék Község Önkormányzat Képviselő-testületének hatáskörében eljáró**

**Kápolnásnyék Község Polgármesterének /2020.(XII. .) önkormányzati rendelete**

**a helyi adókról szóló 15/2017. (XI.24.) önkormányzati rendelet módosításáról**

**rendelettervezethez**

**Társadalmi hatás:** Az 535/2020. (XII.1.) Korm. rendeletnek megfelelően a helyi adókról szóló 15/2017. (XI.24.) rendelet idegenforgalmi adó bevezetésére vonatkozó rendelkezése nem lép hatályba. Így az adóalanyok továbbra is az önkormányzati rendeletben meghatározottak szerint teljesítik fizetési kötelezettségüket.

**Gazdasági, költségvetési hatása**: A rendeletnek gazdasági, költségvetési hatása érezhető lesz, mivel az adókból, köztük a bevezetésre szánt idegenforgalmi adóból az önkormányzatnak bevétele származhatott volna. Az önkormányzat költségvetése bevételi oldalról kevesebb forráshoz jut

**Környezeti, egészségi következményei:** A rendelet-tervezetnek környezeti és egészségi hatása nincs.

**Adminisztratív terheket befolyásoló hatása:** A rendelet megalkotásának adminisztratív terheket befolyásoló hatása nincs.

**A rendelet megalkotásának szükségessége, a jogalkotás elmaradásának várható következményei:** A rendelet elfogadását a magasabb szintű jogszabálynak való megfelelés teszi szükségessé. A rendelet megalkotásának elmulasztása esetén a Kormányhivatal törvényességi felügyeleti intézkedéssel élhet.

**A rendelet alkalmazásához szükséges személyi, szervezeti, tárgyi és pénzügyi feltételek:**

Az önkormányzati rendelet alkalmazásának személyi, szervezeti, tárgyi és pénzügyi feltételei biztosítottak.

**Indokolás**

**Kápolnásnyék Község Önkormányzat Képviselő-testületének hatáskörében eljáró**

**Kápolnásnyék Község Polgármesterének /2020.(XII. .) önkormányzati rendelete**

**a helyi adókról szóló 15/2017. (XI.24.) önkormányzati rendelet módosításáról**

**rendelettervezethez**

**Általános indokolás**

A Kormány 2020. december 1. napján kihirdette a koronavírus-világjárvány nemzetgazdaságot érintő hatásának enyhítése érdekében szükséges helyi adó intézkedésről szóló 535/2020. (XII. 1.) Korm. rendeletet.

**„**1. § (1) A 2021. évben végződő adóévben a helyi adó és a települési adó mértéke nem lehet magasabb, mint az ugyanazon helyi adónak, települési adónak az e rendelet hatálybalépése napján hatályos és alkalmazandó önkormányzati adórendeletben megállapított adómértéke.

(2) Az önkormányzatnak az e rendelet hatálybalépése napján hatályos adórendelete szerinti adómentességet, adókedvezményt a 2021-ben végződő adóévben is biztosítania kell.

(3) A települési önkormányzat a 2021. évre új helyi adót, új települési adót nem jogosult bevezetni.”

Fentiekre tekintettel a képviselő-testület a helyi adókról szóló 15/2017. (XI.24.) önkormányzati rendelet módosításáról szóló 17/2020. (IX.3.) önkormányzati rendeletének az idegenforgalmi adó bevetetésére vonatkozó rendelkezése ellentétessé vált magasabb szintű jogszabály, az 535/2020. (XII.1.) Korm. rendelet előírásaival, így szükséges a módosítás hatályba nem léptetéséről rendelkezni.

Az egyes adótörvények módosításáról szóló 2020. évi CXVIII. törvény 99.§-a és 100.§-a módosította a helyi adókról szóló 1990. évi C. törvény helyi iparűzési adóra vonatkozó rendelkezéseit. A módosítás következtében 2021. január 1-jétől megszűnik az ideiglenes jelleggel végzett iparűzési tevékenység adóztatása**.**

Mivel a helyi adókról szóló 15/2017. (XI.24.) önkormányzati rendelet tartalmaz rendelkezéseket az ideiglenes jelleggel végzett iparűzési adó vonatkozóan, ezeket 2021. január 1. napjától hatályon kívül kell helyezni.

**Részletes indokolás**

1.§ -hoz

A helyi adókról szóló 15/2017. (XI.24.) önkormányzati rendelet módosításáról szóló 17/2020. (IX.3.) önkormányzati rendelet 1.§-a, 3.§-a és 4.§-a hatályba nem léptetéséről rendelkezik, mivel ezen szakaszok tartalmazzák a bevezetésre szánt idegenforgalmi adó szabályait.

2.§-hoz

A helyi adókról szóló 15/2017. (XI.24.) rendelet iparűzési adóra vonatkozó rendelkezéseit tartalmazza, az ideiglenes jelleggel végzett iparűzési adóra vonatkozó szabályozást helyezi hatályon kívül.

3.§-hoz

Hatályba léptető és hatályon kívül helyező rendelkezéseket tartalmaz.